open-index/open-wikipedia-markdown huggingface dataset:
פאודורה, נסיכת ליינינגן

**פאודורה, נסיכת ליינינגן** (בגרמנית: **Prinzessin Feodora zu Leiningen**; 7 בדצמבר 1807 - 23 בספטמבר 1872), הייתה אשתו של ארנסט הראשון, נסיך הוהנלוהה-לנגנבורג, אחותה למחצה של ויקטוריה, מלכת הממלכה המאוחדת, וסבתה של אוגוסטה ויקטוריה, קיסרית גרמניה ומלכת פרוסיה.

## ביוגרפיה
פאודורה נולדה ב-7 בדצמבר 1807 באמורבאך, לאמיך קרל, נסיך ליינינגן ולויקטוריה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף.

בשנת 1814 מת אביה אמיך קרל, נסיך ליינינגן, ובשנת 1818 התחתנה אמה עם הנסיך אדוארד אוגוסטוס, דוכס קנט וסטרת'רן, בנו של ג'ורג' השלישי, מלך הממלכה המאוחדת. שנה לאחר מכן עברו בני המשפחה לבריטניה, שם נולדה אחותה ויקטוריה. פאודורה הייתה בקשר טוב עם אחותה ויקטוריה, אולם לא אהבה את המגורים בארמון קנזינגטון.

ב-18 בפברואר 1828 התחתנה פאודורה עם ארנסט הראשון, נסיך הוהנלוהה-לנגנבורג, ולאחר החתונה חזרה פאודורה עם בעלה לגרמניה. בני הזוג התגוררו בטירת המשפחה בלנגנבורג, ונולדו להם 6 ילדים. פאודורה ביקרה כמה פעמים בבריטניה אצל אחותה, ובכל פעם קיבלה קיצבה של 300 פאונד.

ב-10 בפברואר 1872 מתה בתה פאודורה, דוכסית סקסוניה-מיינינגן משנית, וב-10 בספטמבר אותה שנה מתה פאודורה בבאדן-באדן.

## משפחתה
ב-18 בפברואר 1828 התחתנה פאודורה עם ארנסט הראשון, נסיך הוהנלוהה-לנגנבורג, ממנו נולדו לה 6 ילדים:
* קרל לודוויג השני, נסיך הוהנלוהה-לנגנבורג (1829–1907)
* אליזה, נסיכת הוהנלוהה-לנגנבורג (1830–1850)
* הרמן, נסיך הוהנלוהה-לנגנבורג (1832–1913), התחתן עם לאופולדינה, נסיכת באדן
* ויקטור, נסיך הוהנלוהה-לנגנבורג (1833–1891)
* אדלהייד, נסיכת הוהנלוהה-לנגנבורג (1835–1900), התחתנה עם פרידריך השמיני, דוכס שלזוויג-הולשטיין-זונדרבורג-אוגוסטנבורג
* פאודורה, נסיכת הוהנלוהה-לנגנבורג (1839–1872), התחתנה עם גאורג השני, דוכס סקסוניה-מיינינגן

## אילן יוחסין

## קישורים חיצוניים

קטגוריה:נסיכות גרמניות
קטגוריה:גרמניות שנולדו ב-1807
קטגוריה:גרמנים שנולדו ב-1807
קטגוריה:נפטרות ב-1872
לומינול

ממוזער|תרכובת מולקולת הלומינול|120x120 פיקסלים**לומינול** הוא חומר אורגני, העשוי מ-8 אטומי פחמן, 7 אטומי מימן, 3 אטומי חנקן ו-2 אטומי חמצן. נוסחתו המדעית היא C8H7N3O2.

הוא משמש, בין השאר, בזיהוי פלילי לגילוי דם, מכיוון שהוא מגיב לברזל הנמצא בתאי הדם האדומים.

עם התפתחות תחום הביוטכנולוגיה והביולוגיה המולקולרית, נמצא בשורשי החזרת האנזים Horseradish peroxidase . לאנזים שימושים רבים בתור אנזים המפעיל (בפרט עם המולקולה לומינול) תגובת סימון פלואורסצנטית.

## בדיקת לומינול לזיהוי דם
ממוזער|השפעת ההארה של הלומינול על הדם|160x160 פיקסלים
בבדיקת לומינול, החומר מעורבב עם מי חמצן ומפוזר באזור החשוד. אם נוצר אור נראה שיש דם בזירה. לעיתים בזירות רצח, הרוצח (או אדם אחר בעל אינטרס) יכול לנסות להעלים ראיות כאשר הוא משתמש בחומרי ניקוי חריפים המעלימים את שאריות הדם. אם הוא לא משתמש בחומרים כאלו, ניתן להשתמש בלומינול כדי לזהות האם יש דם באזור נתון גם לאחר שנים רבות. המגע עם הדם גורם לריאקציה כימית המייצרת פלואורסצנציה. הלומינול מזורז על ידי ברזל, על ידי נחושת או ציאניד. בתוך תאי הדם יש המוגלובין המכיל ברזל, ומי החמצן משמשים כמחמצן בתגובה עם הלומינול מסוג של חמצון חיזור. כאשר מי החמצן, הלומינול והברזל מתערבבים, נוצרת ריאקציה כימית שבה מולקולות שאינן יציבות משחררות אנרגיה בצורת אור. לפי ניתוח זמן התאורה החוקרים יכולים לדעת האם יש דם בזירת הרצח.

## חסרונות הלומינול
* הלומינול מזורז  גם על ידי נחושת, על ידי אקונומיקה וע"י ציאניד. לכן, רק לאחר בדיקה של משך זמן התאורה שנוצרה בעקבות הריאקציה ניתן לדעת האם באמת היה דם בזירה, או שמדובר בחומר אחר.
* הלומינול איננו מפענח את החקירה, אלא רק חושף עקבות בעזרת אור בוהק. הלומינול עוזר רק בתחילת החקירה ואפשר להסיק ממנו רק את מיקום הדם אבל הוא יכול להרוס את הדנ"א.
* הלומינול יקר מאוד.

עקב כל החסרונות, המשטרה משתמשת בלומינול אך ורק כמוצא אחרון.

## היסטוריה
בשנת 1928, כימאי גרמני בשם אלברט זיגפריד הצליח להגביר את ההארה של הלומינול באמצעות ערבובו בתמיסה אל-קלית של מי חמצן. לאחר מכן, בשנת 1936, קארל גלאו וקארל פפנאסטיל מאוניברסיטת טקסס A&M אישרו כי הגברת ההארה מתקיימת בנוכחות הדם. בשנת 1937, המדען הגרמני בעל ההכשרה המשפטית וואלטר ספשט עשה מחקרים מקיפים על הלומינול. בשנת 1939, הפתולוגים פרדריק פרוסצ'ר ו-א.מ. מודיבסן מפרנסיסקו ערכו שלוש תצפיות חשובות לגבי לומינול שקבעו את תכונותיו. התצפית הראשונה בדקה על איזה שטח הלומינול מצליח למצוא דם. התצפית השנייה בדקה האם הלומינול מצליח למצוא דם טרי בצורה טובה יותר דם יבש או להפך. לבסוף, התצפית השלישית בדקה האם הלומינול יכול לזהות דם (טרי או יבש) אשר רוסס כבר בלומינול, כלומר האם הדם יזרח שוב ושוב על אף שרוסס כבר.

## שימוש בלומינול בזירות פשע
ממוזער|שימוש הלומינול במעבדה
חקירת זירות פשע מבוססת על העיקרון שלפיו אי אפשר להיעלם בלי להשאיר עקבות. הדבר נכון במיוחד לגבי קורבנות פשעים אלימים. רוצח יכול להשליך את הגופה של הקורבן ולנגב את הדם, אבל על פי רוב תישארנה ראיות (מלבד מקרים של שימוש בכימיקלים לניקוי "כבד"). חלקיקי דם זעירים ייאחזו במרבית המשטחים במשך שנים על גבי שנים, מבלי שמישהו ידע שהם שם. כאשר מפזרים את הלומינול על המשטח, הוא מגלה את הדם אשר נשאר עליו, ולאחר שהדם התגלה, לעיתים קרובות החוקרים יכולים לזהות למי הוא היה שייך באמצעות חקירה קצרה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זיהוי פלילי
קטגוריה:תרכובות
ג'יימס קוליפ

ממוזער|ילדה שטופלה בעזרת אינסולין מזוקק: אחרי הטיפול (מימין) ולפניו (משמאל)
**ג'יימס ברטרם קוליפ** (באנגלית: ; 20 בנובמבר 1892 בלוויל, אונטריו, קנדה – 19 ביוני 1965, לונדון, אונטריו, קנדה) היה ביוכימאי קנדי. נודע בשל תפקידו המרכזי בצוות המחקר אשר זיקק לראשונה אינסולין.

## תחילת דרכו וזיקוק האינסולין
בשנת 1916, קוליפ קיבל תואר דוקטור בביוכימיה מאוניברסיטת טורונטו. כבר בשנה שלפני כן קיבל מינוי לסגל אוניברסיטת אלברטה – מינוי, אשר פתח עבורו קריירה ארוכה ופרודוקטיבית כחוקר רפואי.

בסתיו 1921, בזמן שקוליפ היה בשנת שבתון מאוניברסיטת אלברטה, פרופסור ג'ון מקלאוד ביקש ממנו להצטרף לצוות שחקר את ההפרשה הפנימית של הלבלב. כאשר קוליפ הוזמן לצוות שפעל תחת מקלאוד, שני חוקרים שהיו חברים בצוות זה - פרדריק בנטינג וצ'ארלס בסט - הצליחו ליצור תמצית של רקמות לבלב שהצליחה להוריד את רמות הסוכר בדם, אך פתרון זה לא התאים עדיין לטיפול בבני אדם: ב-11 בינואר 1922, בבית החולים הכללי בטורונטו, ד"ר אד ג'פרי הזריק את התמצית ללאונרד תומפסון, נער בן 14 שסבל באותה עת מרעב קשה ומתסמינים חמורים אחרים של סוכרת. התמצית נקראה 15cc ותוארה כ"רפש חום וסמיך". הטיפול שנערך באמצעותה נחל כישלון.

בהקשר זה, כישוריו של קוליפ כביוכימאי הוכחו כבעלי ערך: בינואר 1922 הוא פיתח שיטה ליצור תמצית חדשה של 5cc, שהייתה תמצית טהורה של אינסולין. הניסוי על הנער לאונרד תומפסון חודש ב-23 בינואר 1922, כאשר ניתנה לו התמצית החדשה והטהורה, בכמות של 10 מילימטר יותר מאשר בניסוי הקודם, ולמשך 24 שעות. הפעם תוצאות הניסוי היו מוצלחות ביותר. בבוקר ה-29 בינואר, הסוכר בדם של לאונרד תומפסון עמד על רמה של 520 מ"ג/ ד"ל. בבוקר שלמחרת, הסוכר בדמו עמד על רמה של 120 מ"ג/ ד"ל. לאונרד תומפסון המשיך לקבל את התמצית של קוליפ במשך 10 ימים נוספים, וחל שיפור ניכר במצבו הקליני: התמצית חיסלה אצלו תסמיני סוכרת חמורים (קטונוריה וגליקוזוריה). בעקבות ההצלחה, קוליפ יצר את האינסולין הראשון המתאים לשימוש עבור בני אדם, והוא הופק בייצור המוני.

ביחד עם בסט ובנטינג, קוליפ רשם פטנט על האינסולין הטהור שמחקרו אפשר להפיק. בשנת 1923, פרדריק בנטינג וג'ון מקלאוד זכו ביחד בפרס נובל לפיזיולוגיה ורפואה על גילוי האינסולין. פרדריק חלק את הפרס עם צ'ארלס בסט, וג'ון מקלאוד חלק את הפרס עם קוליפ לאות כבוד ותודה על עזרתו במחקר.

ריב עם בנטינג וקשיים בייצור האינסולין במעבדה גרמו לקוליפ לחזור לאלברטה בסוף שנת השבתון שלו.

## המשך דרכו
במשך השנים שאחר כך, קוליפ התעמק במחקר אנדוקרינולוגי, והיה אחד הראשונים לבודד את הורמון יותרת התריס. בשנת 1928 הוא החליף את מורו לשעבר, ארצ'יבלד מקלום, כפרופסור לביוכימיה באוניברסיטת מקגיל. שם, במשך עשור, הוא ותלמידיו הובילו מחקרים בתחום האנדוקרינולוגיה והיו חלוצים בחקר הורמונים הפועלים בשחלה וגונדוטרופינים.

בשנת 1925 קוליפ הפך חבר בחברה המלכותית של קנדה , ובשנת 1933 הפך חבר בחברה המלכותית של בריטניה.

בשנת 1936 קוליפ זכה במדליית פלוול  הניתנת על תרומה יוצאת דופן למדע הביולוגיה. מדליה זו מצטרפת לפרסים שונים שבהם זכה לאורך שנות עבודתו כחוקר.

כדמות דומיננטית במחקר הרפואי הקנדי, קוליפ כיהן כדיקאן בית הספר לרפואה באוניברסיטת אונטריו המערבית בין השנים 1947-1961.

## קישורים חיצוניים

* James Bertram Collip - LIVING HISTORY- UNIVERSITY OF TORONTO
* James Bertram Collip - The Canadian Encyclopedia
* James Bertram Collip-DIAPEDIA

## הערות שוליים

קטגוריה:ביוכימאים קנדים
קטגוריה:חוקרי סוכרת
קטגוריה:עמיתי הקולג' המלכותי לרופאים
קטגוריה:קנדים שנולדו ב-1892
קטגוריה:קנדים שנפטרו ב-1965
לייזר מצב מוצק

**[[לייזר]] מצב מוצק** הוא לייזר שמשתמש בחומר במצב צבירה מוצק כחומר הלזירה ובלייזר אחר כדי לבצע שאיבה אופטית המאפשרת את יצירת קרן הלייזר.

## היסטוריה
לייזר מצב מוצק הוא הלייזר הראשון שהומצא, כאשר חומר הלזירה שלו היה אודם (ruby). השימוש בלייזר מצב מוצק הוא מועט, מכיוון שלא ניתן להפיק מגביש קרן לייזר בעוצמה חזקה מבלי להרוס אותו. בנוסף, כאשר מפעילים את הלייזר מחדש יש להפעיל לייזר נוסף למחזור חומר הלזירה.

## סוגים
ממוזער|לייזר רובי, סוג של לייזר מצב מוצק
ישנם סוגים רבים של לייזר מצב מוצק. אלו הם השלושה הנפוצים ביותר:
* לייזר רובי - הלייזר הראשון שהומצא, אחד מחסרונותיו הוא שהגביש לא יכול לעמוד בכמות רבה של אנרגיה.
* לייזר ספיר טיטניום - לייזר המשמש ליצירת קרניים חלשות של לייזר, צבעה של הקרן אדום.
* Nd:YAG - זהו הלייזר הנפוץ ביותר כיום, מכיוון שניתן להשתמש בו כדי ליצור לייזר בארבעה מצבים. דבר זה מאפשר ליצור לייזר בעוצמות שונות ובצבעים שונים.
לרוב משתמשים בלייזר דיודה על מנת לבצע שאיבה אופטית בחומר הלזירה של הלייזר המוצק.

## שימושים
היתרון שיש ללייזר מצב מוצק הוא שאפשר לייצר בעזרתו פולסים קצרים מאוד, קוהרנטיים יותר ובאורכי גל שלייזרים אחרים לא יכולים לבצע או משיגים תוצאת נמוכות. יש המשתמשים בלייזר מצב מוצק מסוג (Nd:YAG) כדי לחתוך לוחות מתכת גדולים.

חברת רפאל מפתחת את מערכת מגן אור, להגנה מפני רקטות ומרגמות, שמבוססת על לייזר מצב מוצק.

## לקריאה נוספת
(Optical Pumping MIT Department of Physics (Dated: February 17, 2011

## קישורים חיצוניים
* אתר laser world (באנגלית)
* MIT 
* MIT לייזר דיודות ובמצב מוצק 

מצב מוצק
FIFA 17

**FIFA 17** הוא משחק וידאו מסדרת המשחקים FIFA. המשחק יצא ב-27 בספטמבר 2016 בצפון אמריקה וב-29 בספטמבר בשאר העולם. המשחק יכול להיות משוחק באמצעות קונסולת הפלייסטיישן 3 ו-4 אקס בוקס וואן ו-360 ובאמצעות מחשב אישי. FIFA 17 הוא המשחק הראשון בסדרת FIFA המשתמש במנוע המשחק Frostbite. ב-21 ביולי 2016, לאחר הצבעה של ציבור הרחב, הוכרז שמרקו רויס יוצג על העטיפה של המשחק.

חלק מהשיפורים ב-FIFA 17 ביחס למשחקים קודמים בסדרת המשחקים הם מאפיינים חדשים כמו טכניקות התקפה חדשות, מערכת חכמה המשנה את תגובת השחקנים, שיפורים באינטראקציות פיזיות בין שחקנים והוספת שני מצבים חדשים בשם FUT Champions ,The Journey.

## The Journey
בקונסולות המשחקים Xbox one ו-PS4 זמין מצב משחק חדש לשחקן יחיד. מצב משחק זה נקרא The Journey (המסע).

The Journey הוא מצב בו השחקנים משחקים בתור אלכס האנטר, שהוא דמות בדויה של כדורגלן בן 17 מקלפאם, לונדון. סבו של אלכס האנטר הוא החלוץ האנגלי לשעבר, ג'ים האנטר שהבקיע 22 שערים בעונת 69–1968. תחת ההדרכה של סבו, האנטר מנסה להשיג את מטרתו: להיות כדורגלן בפרמייר ליג.

אפשרות נוספת במשחק היא FUT Champions, במצב זה השחקן אמור לשחק נגד שחקן אחר, מצב זה אפשרי לשחק רק בסופי שבוע. מטרת המצב היא שכל משחק שהשחקן מנצח השחקן יעלה רמה.

## קישורים חיצוניים

* 
* 

## הערות שוליים

קטגוריה:משחקי כדורגל ממוחשבים
קטגוריה:משחקי EA Sports
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:כדורגל נשים
קטגוריה:משחקי Xbox 360
קטגוריה:משחקי Xbox One
קטגוריה:משחקי וידאו משנת 2016
קטגוריה:FIFA (סדרת משחקים)
קטגוריה:משחקי וידאו שפותחו בקנדה
נורית הביצות

**נוּרִית הַבִּיצוֹת** (שם מדעי: *Ranunculus ophioglossifolius*) היא צמח ביצה חד-שנתי הגדל לרוב בביצות ובמקווי מים. תפוצתו רחבה יחסית בעולם, והוא מוגדר ברשימה של IUCN כמין שמצב השימור שלו הוא "ללא חשש". עם זאת, המין נמצא בסכנת הכחדה בכמה מארצות אירופה, ונכחד מישראל בשנות ה-20 של המאה ה-20.

## תיאור הצמח ובתי הגידול האופייניים
גובהה של נורית הביצות 15-40 ס"מ וגבעוליה חלולים, מחורצים, זקופים או נטויים. עלי הצמח מסורגים, ועליו התחתונים ביותר בעלי כותרת ארוכה.

חודשי הפריחה של נורית הביצות הם אפריל ומרץ. הפרחים שעירים מעט, מרובים וקטנים, וגובהם 6-10 מ"מ. לפרח 5 עלי גביע, ו-5 עלי כותרת בצבע צהוב חיוור. פרחי נורית הביצות הם דו מיניים בלבד. זרעיה ופירותיה של הנורית אחידים.

נורית הביצה גדלה במקומות מרובי מים, בשקעים לחים, בתעלות ובקרקעות לחות וחשופות. הצמח גדל בקרקעות שאינן מלוחות ובבתי גידול טבעיים בלבד.

## תפוצה ומצב שימור
### בעולם
נורית הביצות נפוצה בעולם בעיקר בדרום אירופה, צפון אפריקה, איי הים התיכון ומערב אסיה. המין מוגדר ברשימה של IUCN ככזה שמצב השימור שלו הוא "ללא חשש". עם זאת, הצמח נמצא בסכנת הכחדה בכמה מארצות אירופה. כך למשל, בבריטניה אובדן בתי הגידול וההשפעה של שינויי האקלים מאיימים על הישרדות נורית הביצות.

### בישראל
בעבר, נוריות הביצות גדלו בישראל בביצות ובמקווי מים. הצמח תועד בעבר בשרון מחדרה, בחוף פלשת מנחל שורק ובעמק החולה. במאה העשרים נוריות הביצה נכחדו מן הארץ, וכיום לא ניתן לראותן בה. ככל הנראה, היעלמות בית הגידול הביצתי בארץ היא שהובילה להכחדתו. הצמח היה נדיר מאוד בארץ גם לפני הכחדתו.

## קישורים חיצוניים

* נורית הביצות באתר הצמחים בסכנת הכחדה בישראל
* מידע על הצמח  מאת אמנדה מילר (אנגלית)

## הערות שוליים

קטגוריה:נוריתיים
קטגוריה:ארץ ישראל: נוריתיים
Grand Theft Auto (משחק וידאו)

**Grand Theft Auto** (בתרגום חופשי לעברית: "גניבת כלי רכב", מוכר גם בראשי התיבות **GTA**) הוא משחק וידאו שיצא בשנת 1997, המשחק הראשון בסדרת משחקי הווידאו "Grand Theft Auto". המשחק נוצר על ידי דייוויד ג'ונס ומייק דיילי ויצא לאור על ידי חברת "Rockstar Games".

## משחקיות
GTA 1 הוא משחק המדמה אלימות ומאפשר לשחקן לבצע במרחב הדיגיטלי פשעים כמו הרג, נהיגה בזמן שיכרות ועוד. כמו כן, המשחק מאפשר לשחקן גישה לתוכן פורנוגרפי. המשחק בנוי משלוש ערים שכל אחת מהן מכילה מספר משימות. על מנת לצבור נקודות במשחק צריך השחקן לבצע מספר פשעים כגון: גנבת מכוניות, הריגת שוטרים ועוד. המשחק בנוי מרמות קושי שונות. כדי להשיג נקודות ולעלות רמה על השחקן להימלט מהמשטרה. ברגע שהשחקן נתפס על ידי המשטרה הוא מת ומפסיד את כספו. המטרה המרכזית של המשחק היא לסיים את כל המשימות על מנת שתהיה לך גישה לכל מקום ולכל חפץ שאתה רוצה.

תחילת המשחק היא בליברטי סיטי, כאשר השחקן עובד בשביל כנופיה שהמנהיג שלה הוא רוברט סרגליאנוס. כנופיה זו נותנת לשחקן מספר משימות החל מלגנוב מוניות ולפוצץ מכונית ועד להריגת השוטר הראשי של משטרת ליברטי. בהמשך, כאשר השחקן צובר די נקודות וזוכה באמונו של רוברט הוא נשלח ל-San Andreas שם הוא מצטרף לכנופיה הידועה בשם Uncle Fu's Gang. עם צבירת נקודות נוספות השחקן עובר לעבוד אצל אל בורו, ובהמשך הוא עובד בשביל מרכוס, מנהיג הכנופיה ב-Vice City, כאשר רוב משימותיו קשות וכוללות הרג.

## קישורים חיצוניים

* 

* [Grand Theft Auto](https://gta.fandom.com/wiki/Grand_Theft_Auto_(1997_game)) בפרויקט פאנדום
* 

קטגוריה:Grand Theft Auto
קטגוריה:משחקי וידאו משנת 1997
קטגוריה:משחקי DOS
קטגוריה:משחקי פלייסטיישן
קטגוריה:משחקי עולם פתוח ממוחשבים
קטגוריה:משחקי Windows
קטגוריה:משחקי גיים בוי
קטגוריה:משחקי פעולה-הרפתקאות
קטגוריה:משחקי וידאו שפותחו בממלכה המאוחדת
אמיך קרל, נסיך ליינינגן

**אמיך קרל, נסיך ליינינגן** (בגרמנית: **Emich Carl Fürst zu Leiningen**; 27 בספטמבר 1763 - 4 ביולי 1814), היה בעלה הראשון של ויקטוריה, נסיכת סקסוניה-קובורג-זאלפלד, אמה של ויקטוריה, מלכת הממלכה המאוחדת.

## ביוגרפיה
אמיך קרל נולד ב-27 בספטמבר 1763 בדירקהיים, לקרל פרידריך וילהלם, רוזן ליינינגן-דאגסבורג-הארטנבורג ולכריסטיאנה וילהלמינה לואיזה, רוזנת זולמס-רדלהיים ואסנהיים, בתם של וילהלם קרל לודוויג, רוזן זולמס-רדלהיים ואסנהיים ומריה מגדלנה לאופולדה, רוזנת וורמבראנד-שטופאך. בשנת 1779 קיבל אביו את התואר נסיך ליינינגן, ואמיך קרל הפך לנסיך הכתר.

ב-4 ביולי 1787 התחתן אמיך קרל עם הנרייטה, נסיכת רויס-אברסדורף, בתם של היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג, ממנה נולד לו בן אחד שמת בצעירותו. בשנת 1801 מתה אשתו, וב-21 בדצמבר 1803 התחתן אמיך קרל עם אחייניתה ויקטוריה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו שני ילדים.

ב-4 ביולי 1814 מת אמיך קרל, ובנו קרל, נסיך ליינינגן ירש את תאריו ונחלותיו. בשנת 1818 התחתנה אלמנתו עם הנסיך אדוארד אוגוסטוס, דוכס קנט וסטרת'רן, בנו של ג'ורג' השלישי, מלך הממלכה המאוחדת, ממנו נולדה לה ויקטוריה, מלכת הממלכה המאוחדת.

## משפחתו
ב-4 ביולי 1787 התחתן אמיך קרל עם הנרייטה, נסיכת רויס-אברסדורף, בתם של היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג, ממנה נולד לו בן אחד:
* פרידריך, נסיך ליינינגן (1793–1800)

ב-21 בדצמבר 1803 התחתן אמיך קרל עם ויקטוריה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו שני ילדים:
* קרל, נסיך ליינינגן (1804–1856), התחתן עם הרוזנת מריה קלבלברג.
* פאודורה, נסיכת ליינינגן (1807–1872), התחתנה עם ארנסט הראשון, נסיך הוהנלוהה-לנגנבורג.

## אילן יוחסין

## קישורים חיצוניים

* אמיך קרל, נסיך ליינינגן

קטגוריה:נסיכים גרמנים
קטגוריה:גרמנים שנולדו ב-1763
קטגוריה:גרמנים שנפטרו ב-1814
פרוטון-סינכרוטרון (PS)

ממוזער|350x350 פיקסלים|שרשרת המאיצים במרכז המחקר CERN
**הפרוטון-סינכרוטרון (PS)** הוא מאיץ חלקיקים מעגלי מסוג סינכרוטרון. מאיץ זה הוא הוותיק ביותר במרכז המחקר CERN, והוא מהווה מרכיב מרכזי בתהליך האצת החלקיקים. הפרוטון-סינכרוטרון מאיץ פרוטונים המועברים אליו על ידי הפרוטון-סינכרוטרון בוסטר (Proton Synchrotron Booster). בנוסף, הפרוטון סינכרוטרון מאיץ יונים כבדים מה-LIER (טבעת היונים באנרגיה נמוכה).

במהלך ההיסטוריה שלו ראה הפרוטון-סינכרוטרון חלקיקים שונים רבים, אשר לרוב העבירם ישירות למאיצים בהם האנרגיה של החלקיקים המואצים גבוהה יותר.

## המאיץ
בפרוטון-סינכרוטרון חלקיקים בעלי מטען חשמלי מואצים באמצעות שדות חשמליים ומגנטיים משתנים. השדות החשמליים הפועלים על החלקיקים גורמים לשינוי גודל המהירותם, והשדות המגנטיים גורמים לשינוי כיוונם. ככל שמהירות החלקיקים גדלה, על השדה המגנטי לגדול בהתאם. השינוי בשדה מתבצע בסנכרון, מכאן מגיע השם סינכוטרון. מטרת השדה החשמלי היא לפצות על האנרגיה "הנאבדת" במהלך האצתם כתוצאה מקרינה אלקטרומגנטית הנפלטת מהם הנקראת קרינה סינכוטרונית.

היקפו של הפרוטון-סינכרוטרון הוא כ-628 מטרים, והוא מאיץ חלקיקים לאנרגיה של כ-25Gev. לפרוטון-סינכרוטרון יש 277 אלקטרומגנטים קונבנציונליים (בטמפרטורת החדר), הכוללים 100 דיפולים אשר מעקמים את אלומת החלקיקים מסביב לטבעת. בשנים מאוחרות יותר, האיץ הפרוטון-סינכרוטרון חלקיקים נוספים למעט פרוטונים, כגון חלקיקי אלפא מואצים, חמצן, אלקטרונים, פוזיטרונים, אנטיפרוטונים, ועוד.

## היסטוריה
הפרוטון סינכרוטרון הוצע לראשונה במאי 1951 על ידי קבוצת המומחים ב־CERN, ושאף להיות "הסינכרוטרון הגדול ביותר עד כה". שיטה חדשה שפותחה באותה תקופה בשם "מיקוד גרדיאנט משתנה", אפשרה מיקוד רב של אלומת הפרוטונים במאיץ. השימוש בשיטה זו קיצץ את עלויות הבנייה באופן משמעותי, ואפשר את בנייתו המוזלת של המאיץ.

הפרוטון-סינכרוטרון הופעל לראשונה ב-24 בנובמבר 1959, ולמשך תקופה קצרה הוא היה מאיץ החלקיקים בעל האנרגיה הגבוהה ביותר בעולם. הפרוטון-סינכרוטרון היה הסינכרוטרון הראשון במתחם CERN, ובתקופתו היה "מאיץ הדגל" של CERN.

מאוחר יותר בשנות ה-70, נבנו מאיצים חדשים, ותפקידו העיקרי של הפרוטון-סינכרוטרון היה "לספק חלקיקים" למכונות החדשות. ניתן לראות דוגמה לכך בתא-הבועות ״גרגמל״ (Gargamelle), אשר עבורו סיפק את קרן הניטרינו. ניסוי זה הוביל לגילוי הזרם הנייטרלי של הכוח הגרעיני החלש ב-1974, שמאחר יותר הובן כבוזון Z.

במהלך השנים, המאיץ עבר שינויים ושדרוגים רבים, ועוצמת אלומת הפרוטונים שלו גדלה פי אלף. בתחילת הפעלתו לניסויים ב-1960, הפרוטון-סינכרוטרון סיפק 10^{10} פרוטונים בכל פעימה, וכיום הוא מספק 3 \times 10^{13} פרוטונים בפעימה. הרכיבים המשמעותיים היחידים שנותרו מן ההתקנה המקורית שלו לפני כ-50 שנים הם מגנטי הכיפוף והמבנים.

## קישורים חיצוניים

* 

## הערות שוליים

קטגוריה:מאיצי חלקיקים
קנדל וורטס

ממוזער|230x230 פיקסלים|הריקוד הקבוצתי הזוכה בתחרות הארצית לשנת 2014 Amber Alert של להקת הריקוד של אבי לי. השנייה מימין, קנדל וורטס.
**קנדל וורטס** (באנגלית: **Kendall Vertes**; נולדה ב-9 בדצמבר 2002) היא רקדנית ג'אז ומחול מודרני, זמרת ודוגמנית אמריקאית. ידועה בעיקר בשל השתתפותה בסדרת הדוקו-ריאליטי "רקדניות קטנות" שמשודרת בערוץ הטלוויזיה האמריקאי Lifetime.

## ראשית חייה
וורטס נולדה בפיטסבורג, פנסילבניה, לג'יל ולארנו וורטס. יש לה עוד שתי אחיות גדולות, שרלוט וריילי וורטס. היא התחילה לרקוד בגיל שנתיים.

## קריירה
לפני הצטרפותה של קנדל לסטודיו של אבי לי מילר, קנדל למדה בבתי הספר למחול Rogers Dance בפיטסבורג ובסטודיו 19 בקרנברי טאונשיפ, פנסילבניה. קנדל וורטס ואמה ג'יל הן חברות קבועות בלהקה של אבי לי מילר, הלהקה עליה מבוססת הסדרה רקדניות קטנות. הן הצטרפו לסדרה "רקדניות קטנות" בעונה השנייה, בשנת 2012.

בשנת 2012 וורטס רקדה בתור רקדנית רקע בקליפ "summer love song".

בשנת 2014 רקדה ושרה בקליפ "freaks like me" עם טודריק הל, תוך שהיא מגלמת שתי דמויות, קרואלה דה וויל ובל. היא השתתפה גם בקליפ של מקנזי זיגלר, "It's A Girl party" בתור רקדנית רקע.

ביוני 2015 הוציאה שיר משלה בשם "Wear Em Out". באותה שנה, דצמבר 2015, הוציאה שיר נוסף, בשם "winter wonderland".

ב-2016 השתתפה בקליפ של ג'וג'ו סיווה.
ממוזער|245x245 פיקסלים|לוגו הסדרה- "רקדניות קטנות" בה קנדל וורטס משתתפת

## פילמוגרפיה

### טלוויזיה

### קליפים

## קישורים חיצוניים

* קנדל וורטס באתר Famous Birthdays
* על קנדל וורטס באתר Dance Moms

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דוגמניות אמריקאיות
קטגוריה:דוגמנים אמריקאים
קטגוריה:משתתפים בתוכניות מציאות אמריקאיות
קטגוריה:רקדניות אמריקאיות
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
ג'ף לאץ

**ג'ף לאץ** (נולד בשנת 1953), הוא שחיין יהודי-אמריקאי בעבר, אלוף ושיאן המכביה התשיעית (1973) בעל 5 מדליות, מהן 3 מדליות זהב.

## ביוגרפיה
לאץ סטודנט במינסוטה.

בתחרויות השחייה של המכביה התשיעית שנערכו ביולי 1973 זכה לאץ ב-5 מדליות, 3 זהב' 1 כסף ו-1 ארד. מדליות זהב, במשחה ל-100 מטר חופשי בשיא אישי חדש של 55.4 שניות, לפני מייקל קוק מארצות הברית (55.5 שניות) ורוברטו שטראוס ממקסיקו (56.4 שניות), במשחה שלחים 4x200 מטר חופשי בשיא מכביה חדש של 8:19.5 דקות, לפני קנדה (8:30.7 דקות) ודרום אפריקה (8:30.8 דקות) ובמשחה שליחים 4x100 מטר מעורב בשיא מכביה חדש של 4:09.8 דקות, לפני ישראל (4:16.4 דקות) ודרום אפריקה (4:19.1 דקות). מדליית כסף במשחה ל-200 מטר פרפר בתוצאה של 2:14.4 דקות, אחרי רוי אברמוביץ' מארצות הברית (2:11.3 דקות) וג'והן ג'ייקובסון מדרום אפריקה (2:17.4 דקות) ומדליית ארד במשחה ל-100 מטר פרפר בתוצאה של 1:00.3 דקות, אחרי חבריו לנבחרת ארצות הברית אנדי להנר (58.3 שניות) וסמואל פרנקלין (59.4 שניות).

## קישורים חיצוניים
* 

## הערות שוליים

קטגוריה:אמריקאים ילידי מינסוטה
קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:מינסוטה: שחיינים
קטגוריה:אמריקאים שנולדו ב-1953
ארנסט הראשון, נסיך הוהנלוהה-לנגנבורג

**ארנסט הראשון, נסיך הוהנלוהה-לנגנבורג** (בגרמנית: **Ernst I. Fürst zu Hohenlohe-Langenburg**; 7 במאי 1794 - 12 באפריל 1860), היה סבה של אוגוסטה ויקטוריה, קיסרית גרמניה ומלכת פרוסיה.

## ביוגרפיה
ארנסט נולד ב-7 במאי 1794 בלנגנבורג, לקרל לודוויג הראשון, נסיך הוהנלוהה-לנגנבורג ולאמליה הנרייטה, רוזנת זולמס-בארוט, בתם של יוהאן כריסטיאן השני, רוזן זולמס-בארוט ופרדריקה לואיזה, רוזנת רויס-קסטריץ.

בצעירותו למד ארנסט 3 שנים באוניברסיטת טיבינגן ובאוניברסיטת היידלברג, ולאחר מכן התגייס לצבא ממלכת וירטמברג. ארנסט הגיע בצבא לדרגת גנרל מיור, ובשנת 1819 הצטרף למועצת המדינה של וירטמברג. בשנת 1825 מת אביו קרל לודוויג הראשון, נסיך הוהנלוהה-לנגנבורג, וארנסט ירש את תאריו. בשנת 1833 בשנת 1833 מונה ארנסט לראש מועצת המדינה של וירטמברג, ובשנת 1835 מונה לראש מועצת הלורדים בפרלמנט הווירטמברגי. בשנת 1858 פרש ארנסט מתפקידיו, וב-12 באפריל 1860 מת בבאדן-באדן, ובנו קרל לודוויג השני, נסיך הוהנלוהה-לנגנבורג ירש את תאריו ונחלותיו.

## משפחתו
ב-18 בפברואר 1828 התחתן ארנסט עם פאודורה, נסיכת ליינינגן, בתם של אמיך קרל, נסיך ליינינגן וויקטוריה, נסיכת סקסוניה-קובורג-זאלפלד, ממנה נולדו לו 6 ילדים:
* קרל לודוויג השני, נסיך הוהנלוהה-לנגנבורג (1829–1907)
* אליזה, נסיכת הוהנלוהה-לנגנבורג (1830–1850)
* הרמן, נסיך הוהנלוהה-לנגנבורג (1832–1913), התחתן עם לאופולדינה, נסיכת באדן
* ויקטור, נסיך הוהנלוהה-לנגנבורג (1833–1891)
* אדלהייד, נסיכת הוהנלוהה-לנגנבורג (1835–1900), התחתנה עם פרידריך השמיני, דוכס שלזוויג-הולשטיין-זונדרבורג-אוגוסטנבורג
* פאודורה, נסיכת הוהנלוהה-לנגנבורג (1839–1872), התחתנה עם גאורג השני, דוכס סקסוניה-מיינינגן

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:גרמנים שנולדו ב-1794
קטגוריה:גרמנים שנפטרו ב-1860
נשפון מצוי

**נשפון מצוי** (שם מדעי: *Myotis blythii*; באנגלית: Lesser Mouse-eared bat) הוא מין של עטלף במשפחת נשפוניים. הוא ניזון מעשים וחיפושיות אותם הוא צד בזמן תעופה וכן מצרצרים ועכבשים. אורכו 55–61 מ"מ ומשקלו בערך 17–30 גרמים. הנשפון המצוי חיי בתוך מערות עמוקות וחשוכות.

## תפוצה
הנשפון המצוי מצוי במדינות הבאות: אפגניסטן, אלבניה, אוסטריה, בולגריה, סין, צרפת, גאורגיה, גרמניה, יוון, הונגריה, הודו, איראן, עיראק, ישראל, איטליה, ירדן, קזחסטן, לבנון, מונגוליה, פקיסטן, פורטוגל, רומניה, רוסיה, סלובניה, ספרד, שווייץ, סוריה, טורקמניסטן, ואוקראינה.

## סכנות
בישראל הנשפון המצוי נמצא בסכנת הכחדה, כמו מינים נוספים של עטלפים. נכון לשנת 2012, נצפו נשפונים בודדים בגליל. הסיבות המרכזיות להיעלמותו בישראל שימוש בקוטלי חרקים בחקלאות וביקורים של מטיילים במערות שמאירים את המערה, מרעישים ופוגעים בשנת החורף של העטלפים. בדרום ספרד הצטמצם מין זה של עטלפים בעקבות זיהום הסביבה ורעשי בנייה המפריעים להתרבותו. באינדונזיה האוכלוסייה של עטלפים אלה קטנה בין השנים 1994–2002 מ-30,000 עטלפים עד ל-14,000. רועים בסוריה ובטורקיה הבעירו מדורות בבטן המערות, אשר הפריעו לאורח החיים של העטלפים.

## שימור
בישראל, מתבקשים מטיילים לא להיכנס, בחורף, למערות הידועות כבתי גידול של עטלפים. הנשפון המצוי מוגן בעיקר באירופה על ידי הארגונים Convention on the Conservation of Migratory Species of Wild Animals ו- Natura 2000. הם בונים מבנים לנשפון מצוי. בנוסף בחלק ממדינות אירופה המערות סגורות בגדרות על מנת שהמבקרים לא יפריעו לעטלפים.

## קישורים חיצוניים

## הערות שוליים

קטגוריה:טקסונים שתוארו בידי רוברט פישר טומס
קטגוריה:ארץ ישראל: נשפוניים
קטגוריה:בעלי חיים שתוארו ב-1857
קטגוריה:נשפוניים
אמוקסיצילין/חומצה קלוולנית

ממוזער|מבנה התרופה
**אמוקסיצילין/חומצה קלוולנית** (באנגלית: **Amoxicillin/clavulanic acid**) היא תרופה אנטיביוטית משולבת המכילה אמוקסיצילין ממשפחת הפניצילין ומעכב בטא לקטמאז חומצה קלוולנית. התרופה, הנמצאת ברשימת התרופות החיוניות של ארגון הבריאות העולמי, משמשת לטיפול בזיהומים חיידקיים שונים הנגרמים כגון סינוסיטיס, דלקת ריאות, דלקת אוזניים, דלקת סימפונות, דלקת בדרכי השתן וצלוליטיס.

טיפול זה לא יעיל במקרה של זיהומים ויראליים. שימוש מיותר או שימוש לא נכון באנטיביוטיקה כלשהי עלול להוביל לירידה ביעילות.

## שימושים רפואיים
השילוב של אמוקסיצילין/חומצה קלוולנית משמש לטיפול בזיהומים מסוימים הנגרמים על ידי חיידקים, כולל זיהומים באוזניים, בריאות, בסינוסים, בעור ובדרכי השתן.

התרופה משמשת לטיפול במספר מקרים, כולל דלקות בדרכי שתן, זיהומים בדרכי נשימה, דלקות בסינוסים, שריטות חתול, זיהומים הנגרמים על ידי פלורת החיידקים של הפה כגון: זיהומי שיניים, נשיכות של בעלי חיים נגועים, עקיצות, מחלות מין (STD).

### שימוש וטרינרי
בתרופה זו ניתן להשתמש גם בטיפול וטרינרי. על כלבים ניתן להשתמש במקרה של בעיות חניכיים או של שעלת. על חתולים נהוג להשתמש בתרופה כאשר מופיעים זיהומים בדרכי השתן וזיהומים בעור או ברקמות רכות. לעגלים נהוג לתת את התרופה כאשר יש להם בעיות מעיים, ובאופן כללי לבקר משמשת התרופה נגד זיהומים בדרכי הנשימה, זיהומים ברקמות הרכות, דלקות בעטינים או דלקות של קיר הרחם. בחזירים התרופה בשימוש לטיפול בזיהומים בדרכי הנשימה ובדלקת של קיר הרחם.

## תופעות לוואי
תופעות הלוואי הנפוצות של אמוקסיצילין/חומצה קלוולנית עלולות לכלול: חום, צמרמורות חריפות, כאב גרון, כיבים בפה, כאבי פרקים, דימומים או חבלות יותר מהרגיל, פריחה, גרד, קשיי עיכול, כאב ראש, שלשול, בחילה, הקאות, כאב בטן, פטרייה של אברי המין, תפרחת חיתולים, פטרייה בפה, שינויים בצבע הלשון והשיניים (יש לצחצח את השיניים ביסודיות).

## קישורים חיצוניים

* אמוקסיצילין וחומצה קלוולנית הסבר באתר webMD
* אמוקסיצילין וחומצה קלוולנית הסבר באתר health navigator
* אמוקסיצילין וחומצה קלוולנית הסבר באתר medlineplus
* אמוקסיצילין וחומצה קלוולנית הסבר באתר infomed
* אמוקסיצילין וחומצה קלוולנית הסבר באתר drugs.com

## הערות שוליים

קטגוריה:פניצילינים
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
רכבת אוקראינה

ממוזער|רכבת מהירה על מסילת הברזל מפולטבה לחרקוב
ממוזער|מפת מסילות הברזל (עד 2014)
**רכבת אוקראינה** או **מסילות הברזל האוקראיניות** (באוקראינית: **Українська залізниця**, בקיצור **Укрзалізниця**) היא חברת הרכבות האוקראינית. זוהי חברת הרכבות הלאומית של אוקראינה, המנהלת את התנועה ואת שירותי הרכבת במסילות ברזל ברחבי המדינה ומפעילה שירותי רכבות נוסעים ומטען.
## רקע
החברה נמצאת בבעלות ממשלתית ומשרדיה שוכנים בקייב. אורך הרשת שבבעלות החברה הוא 22,300 ק"מ, מהם כ-50% פועלים על חשמל והיא חברת הרכבות ה-14 בגודלה בעולם. החברה מהווה למונופול בתחבורת הרכבות והיא מעסיקה כ-231 אלף עובדים והיא המעסיק השני בגודלו באוקראינה.

תשתית מסילות הברזל באוקראינה מבוססת על תשתית הרכבות של ברית המועצות שנבנתה באוקראינה הסובייטית. ב-24 באוגוסט 1991 אוקראינה הפכה למדינה עצמאית והשתלטה על נכסי משרד הרכבות בשטח אוקראינה. עד דצמבר 1991 נוהלה תשתית הרכבות על ידי חברת רכבות דרום-מערב. ב-14 בדצמבר 1991 ממשלת אוקראינה החליטה על הקמת חברת רכבות ממשלתית לניהול תחבורת מסילות הברזל.

מאז פרוץ מלחמת אוקראינה–רוסיה תשתית הרכבות נפגעה קשות, אך תחת ניצוחו של אולכסנדר קמישין, שמונה תחילה לממלא מקום מנכ"ל חברת הרכבות בשנת 2021 (אחרי ששימש קודם כסגן שר התשתיות), עובדי הרכבת מבצעים עבודות תשתית תחת אש שנועדו לשקם את מסילות הברזל הפגועות. במהלך המלחמה, המינוי הזמני הפך לקבוע והוא הונחה על ידי זלנסקי לפעול לשמור על רצף העבודה של תנועת הרכבות גם תחת מלחמה.

## מבנה

שמות חברות הבת האזוריות נשמרו כפי שהם עוד מתקופת ברית המועצות ולכן החברות רכבות דרום אוקראינה ורכבות דרום-מערב אוקראינה אינם תואמים לפריסה הגאוגרפית באוקראינה, אם כי מאז 2016 ישנם דיונים לערוך שינויי שם.

בשנת 2014 לאחר סיפוח חצי האי קרים לרוסיה, כל תשתית מסילות הברזל בחצי האי קרים עברה לשליטת רוסיה. בעבר נוהלה הרכבת על יד מחלקת קרים של חברת רכבות עבר הדניפרו, לאחר הסיפוח, הוקמה חברת רכבות קרים, תחילה כחלק מחברת מסילות הברזל הרוסיות ולאחר מכן הוכפפה לסוכנות הפדרלית לתחבורת רכבות של משרד התחבורה של רוסיה.

מאז 2014, רכבות קרים, רכבות דונצק ורכבות לוהנסק שהיוו בעבר חלק ממערך הרכבות באוקראינה נמצאים בשליטת רוסיה והממשלות הבדלניות של הרפובליקה העממית של דונצק והרפובליקה העממית של לוהנסק, בהתאמה.

## קישורים חיצוניים

* 

## הערות שוליים

קטגוריה:חברות אוקראיניות
קטגוריה:אוקראינה: רכבות
קטגוריה:אירופה: חברות ותאגידי רכבות
קרברו סיבנדה

**קרברו סיבנדה** (באנגלית: **Karabo Sibanda**; נולד ב-2 ביולי 1998) הוא אתלט מבוטסואנה, בעל מדליית כסף בריצת 400 מטר ומדליית זהב בריצת שליחים 400X4 מטר באליפות אפריקה 2016.

## ביוגרפיה
ב-2014 זכה סיבנדה במדליית כסף בריצת 400 מטר באולימפיאדת הנוער בשיא אישי של 46.76 שניות.

ב-2016 זכה במדליית זהב באליפות אפריקה באתלטיקה בריצת שליחים 400X4 מטר ובמדליית כסף בריצת 400 מטר. באותה שנה זכה במדליית ארד בריצת 400 מטר באליפות העולם עד גיל 20 שהתקיימה בבידגושץ' ובמדליית כסף במקצה השליחים. הוא ייצג את בוטסואנה באולימפיאדת ריו דה ז'ניירו, העפיל כמשתתף הצעיר ביותר לגמר וסיים במקום החמישי בשיא אישי של 44.25 שניות. כמו כן היה חבר בנבחרת השליחים שסיימה במקום החמישי בריצת 400X4 מטר.

באליפות העולם באתלטיקה 2017 לא העפיל משלב המוקדמות.

## קישורים חיצוניים

* MEET KARABO SIBANDA, BOTSWANA’S 400M GOLD MEDALLIST, sundaystandard.info, 1 ביוני 2014

קטגוריה:אתלטים בוטסואנים
קטגוריה:אתלטים באולימפיאדת ריו דה ז'ניירו (2016)
קטגוריה:בוטסוואנים שנולדו ב-1998
מלווין ראפין

**מלווין ראפין** (בצרפתית: **Melvin Raffin**; נולד ב-9 באוגוסט 1998) הוא אתלט צרפתי, שיאן העולם עד גיל 20 בקפיצה משולשת באולם.

## ביוגרפיה
ראפין נולד בבור-לה-רן שבצרפת. ב-2015 זכה באליפות צרפת באולם בקפיצה משולשת וב-2016 זכה באליפות צרפת באולם ובאצטדיון. באליפות העולם עד גיל 20 שהתקיימה בבידגושץ' ב-2016 זכה במדליית ארד בתוצאה של 16.37 מטר.

באליפות אירופה באתלטיקה באולם 2017 קבע במוקדמות שיא עולם עד גיל 20 בתוצאה של 17.20 מטר. בגמר סיים במקום החמישי. באולימפיאדת טוקיו העפיל לגמר אך נפסל בו בכל ניסיונותיו. ב-2022 זכה בפעם השלישית ברציפות באליפות צרפת באולם. באליפות העולם באולם סיים במקום השישי בתוצאה של 16.68 מטר.

## שיאים אישיים
### אצטדיון
* קפיצה משולשת: 17.52 מטר (2025)

### אולם
* קפיצה משולשת: 17.20 מטר (2017), שיא עולם עד גיל 20

## קישורים חיצוניים

קטגוריה:קופצי משולשת
קטגוריה:אתלטים צרפתים
קטגוריה:קופצי משולשת באולימפיאדת טוקיו (2020)
קטגוריה:צרפתים שנולדו ב-1998
פרידריך וילהלם, דוכס שלזוויג-הולשטיין-זונדרבורג-גליקסבורג

**פרידריך וילהלם, דוכס שלזוויג-הולשטיין-זונדרבורג-גליקסבורג** (בגרמנית: **Friedrich Wilhelm von Schleswig-Holstein-Sonderburg-Glücksburg**; 4 בינואר 1785 – 17 בפברואר 1831), היה אביו של כריסטיאן התשיעי, מלך דנמרק.

## ביוגרפיה
פרידריך וילהלם נולד ב-4 בינואר 1785 בלינדנאו, לפרידריך קרל לודוויג, דוכס שלזוויג-הולשטיין-זונדרבורג-בק ולפרדריקה, רוזנת שליבן, בתם של קרל לאופולד, רוזן שליבן ומריה אלאונורה, רוזנת להנדורף. בשנת 1804 נשלח פרידריך וילהלם לדנמרק, שם התגייס לצבא הדני ולחם עמו במהלך המלחמות הנפוליאוניות.

ב-26 בינואר 1810 התחתן פרידריך וילהלם עם לואיזה קרולינה, נסיכת הסן-קאסל, בתם של קרל, נסיך הסן-קאסל ולואיזה, נסיכת דנמרק, ממנה נולדו לו 10 ילדים.

בשנת 1816 מת אביו פרידריך קרל לודוויג, דוכס שלזוויג-הולשטיין-זונדרבורג-בק, ופרידריך וילהלם ירש את תאריו ונחלותיו. בשנת 1825 שינה פרידריך וילהלם את תוארו ל**דוכס שלזוויג-הולשטיין-זונדרבורג-גליקסבורג**, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג. ב-17 בפברואר 1831 מת פרידריך וילהלם בטירת גוטורפ, ובנו קרל, דוכס שלזוויג-הולשטיין-זונדרבורג-גליקסבורג ירש את תאריו ונחלותיו.

בשנת 1863 עלה בנו כריסטיאן התשיעי, מלך דנמרק לשלטון בדנמרק, וצאצאיו שלטו בדנמרק, יוון, נורווגיה, בריטניה וספרד.

## משפחתו
ב-26 בינואר 1810 התחתן פרידריך וילהלם עם לואיזה קרולינה, נסיכת הסן-קאסל, בתם של קרל, נסיך הסן-קאסל ולואיזה, נסיכת דנמרק, ממנה נולדו לו 10 ילדים:
* לואיזה מריה, נסיכת שלזוויג-הולשטיין-זונדרבורג-גליקסבורג (1810–1869)
* פרדריקה, נסיכת שלזוויג-הולשטיין-זונדרבורג-גליקסבורג (1811–1902), התחתנה עם אלכסנדר קרל, דוכס אנהלט-ברנבורג
* קרל, דוכס שלזוויג-הולשטיין-זונדרבורג-גליקסבורג (1813–1878)
* פרידריך, דוכס שלזוויג-הולשטיין-זונדרבורג-גליקסבורג (1814–1885)
* וילהלם, נסיך שלזוויג-הולשטיין-זונדרבורג-גליקסבורג (1816–1893)
* כריסטיאן התשיעי, מלך דנמרק (1818–1906)
* לואיזה, נסיכת שלזוויג-הולשטיין-זונדרבורג-גליקסבורג (1820–1894)
* יוליוס, נסיך שלזוויג-הולשטיין-זונדרבורג-גליקסבורג (1824–1903)
* יוהאן, נסיך שלזוויג-הולשטיין-זונדרבורג-גליקסבורג (1825–1911)
* ניקולאוס, נסיך שלזוויג-הולשטיין-זונדרבורג-גליקסבורג (1828–1849)

## אילן יוחסין

## קישורים חיצוניים

קטגוריה:בית שלזוויג-הולשטיין-זונדרבורג-גליקסבורג
קטגוריה:דוכסים גרמנים
קטגוריה:גרמנים שנולדו ב-1785
קטגוריה:גרמנים שנפטרו ב-1831
עונת 2017/2018 בליגת העל בכדורגל

**עונת 2017/2018 בליגת העל** הייתה העונה ה-19 של ליגת העל כליגת הכדורגל הבכירה בישראל. העונה נפתחה ב-19 באוגוסט 2017 והסתיימה ב-21 במאי 2018. הפועל באר שבע, אלופת העונה הקודמת, זכתה בתואר בפעם השלישית ברציפות והחמישית בתולדותיה.

הקבוצות שהצטרפו לליגת העל לקראת עונה זו מהליגה הלאומית היו מכבי נתניה והפועל עכו. הליגה הסדירה כללה 14 קבוצות שישחקו ביניהן במשך 2 סיבובים בני 13 משחקים כל אחד - 26 מחזורים בסך הכל. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ופלייאוף תחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה. על ניצחון במשחק הוענקו שלוש נקודות ונקודה בודדת הוענקה על תיקו.

הפועל אשקלון והפועל עכו ירדו לליגה הלאומית בתום העונה. בתום עונת 2017/2018 בליגה הלאומית עלו לליגת העל הפועל תל אביב, שחזרה לליגת העל לאחר עונה אחת, והפועל חדרה, שעלתה לליגה הבכירה לראשונה מזה 39 שנים.

חנן ממן, שהתחיל את העונה בהפועל חיפה, במדיה כבש ארבעה שערים והיה שותף לפתיחת עונה מוצלחת של הקבוצה, ועבר בינואר לאלופה הפועל באר שבע, במדיה כבש שמונה שערים, נבחר לכדורגלן העונה בישראל. מלך השערים של העונה היה דיא סבע ממכבי נתניה, אשר כבש 24 שערים. המבשל המצטיין של העונה היה חברו לקבוצה ערן לוי, עם 11 בישולים.

1,374,209 צופים הגיעו למשחקים בעונה זו.

## קבוצות
ליגת העל בעונה זו כללה 14 קבוצות, 12 ששיחקו בליגה בעונת 2016/2017, ושתי קבוצות שהעפילו בסיום העונה שעברה מהליגה הלאומית.

## צוות ונותני חסות

## שינויי מאמנים

## טבלת הליגה

## מלך השערים

## מלך הבישולים

## קישורים חיצוניים
* עונת 2017/2018, באתר ההתאחדות לכדורגל בישראל
* משחקי 2017/2018 באתר transfermarkt.com

## הערות שוליים

קטגוריה:עונות בליגה העליונה בכדורגל בישראל
קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:2017 בישראל: כדורגל
קטגוריה:2018 בישראל: כדורגל
ברנקו ורגוץ'

**ברנקו ורגוץ**' (בקרואטית: **Branko Vrgoč**; נולד ב-18 בדצמבר 1989) הוא כדורגלן קרואטי המשחק בעמדת הבלם בפוסוסייה.

## קריירת מועדונים
ורגוץ' התחיל את הקריירה שלו משחק בקבוצת הנוער של אוסייק. בקיץ  הושאל לסלאוונץ מהליגה השנייה על מנת לצבור דקות משחק. בספטמבר  קרע את הרצועה הצולבת וסיים את העונה עוד בתחילתה. ב-25 בפברואר 2011 הוא ערך את הופעת הבכורה שלו באוסייק בתיקו 0-0 נגד לוקומוטיבה זאגרב. ב-10 בפברואר 2013 ורגוץ' הבקיע את שער הבכורה שלו בקריירה בהפסד 2-1 לדינמו זאגרב.

בקיץ  חתם בספליט.

ב-10 ביולי 2016 עזב לראשונה את קרואטיה וחתם במכבי נתניה מהליגה הלאומית. בסיום העונה ורגוץ' העפיל עם נתניה בחזרה לליגת העל, ושיחק בשרותיה במשך שתי עונות בליגת-העל.

לאחר שלוש עונות מוצלחות בעמדת הבלם של מכבי נתניה חתם ורגוץ' בקבוצת אנורתוזיס פמגוסטה מקפריסין; למרות שלורגוץ' היה חוזה חתום לעונה נוספת החליטו הצדדים להיפרד בהסכמה. במשחק הליגה האחרון לעונת 2018/2019 מול מכבי חיפה ערכה מכבי נתניה טקס פרידה מורגוץ'. ב-8 באוגוסט 2022 חזר לישראל וחתם במכבי פתח תקווה.

בקיץ  חתם בפוסוסייה מליגת העל של בוסניה והרצגובינה.

## תארים
; מכבי נתניה
*ליגה לאומית: 2016/2017

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני אוסייק
קטגוריה:כדורגלני ספליט
קטגוריה:כדורגלני מכבי נתניה
קטגוריה:כדורגלני אנורתוסיס פמגוסטה
קטגוריה:כדורגלני פאנטוליקוס
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בקפריסין
קטגוריה:ספורטאים קרואטים ביוון
קטגוריה:ספורטאים קרואטים בבוסניה והרצגובינה
קטגוריה:קרואטים שנולדו ב-1989
אפרים דרעי

**אפרים** "**אפי**" **דרעי** (נולד ב-30 בספטמבר 1952) הוא איש ציבור ופוליטיקאי ישראלי, אשר כיהן כראש עיריית כפר יונה בין 1977 ל-2018.

## ביוגרפיה
דרעי נולד בכפר יונה, והתחנך בבית הספר "בר-אילן" שבנתניה. את שירותו בצבא עשה בנח"ל, שם היה קצין. הוא למד חינוך גופני במכון וינגייט, ובעת שנתו השלישית ללימודים, ב-1977, הוא הצליח להדיח את זכאי סימן טוב מראשות המועצה של כפר יונה, ומיד לאחר מכן נבחר במקומו.

דרעי התמודד לראשות המועצה בכל הבחירות לרשויות המקומיות, וזכה לרוב גדול בבחירות של 2008 ו-2013. ב-2006 הצטרף למפלגת קדימה. כחלק מפועלו במועצה, הוא ליווה את תהליך הכרזתה כעיר ב-2014. בנוסף, הוא נאלץ להתמודד עם ענני שחיתות סביב עבודתו, ובמיוחד מתחקיר שפורסם ב-2017 והצביע על כך שהוא פעל לטובת תחנת דלק של חברו.

בבחירות לרשויות המקומיות שהתקיימו ב-2018, לאחר 41 שנים בתפקידו, דרעי הודח על ידי יריבתו שושי כחלון-כידור.

בדצמבר 2022 נודע כי נשקל להעמיד לדין את דרעי בשל עבירות של טוהר המידות. בנובמבר 2024 הוגש נגדו כתב אישום על הלבנת הון, מרמה והפרת אמונים.

## קישורים חיצוניים
* 

## הערות שוליים

קטגוריה:ראשי עיריית כפר יונה
קטגוריה:בוגרי תיכון אמי"ת בר-אילן (נתניה)
קטגוריה:בוגרי המכללה האקדמית בווינגייט
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות מטעם קדימה
קטגוריה:ישראלים שנולדו ב-1952
חיים שלמה דיסקין

הרב **חיים שלמה דיסקין** (נולד בד' בתשרי ה'תש"ך, 6 באוקטובר 1959) הוא הרב הראשי האשכנזי של קריית אתא, רב קהילת חב"ד בעיר וחבר בבית דין רבני חב"ד.

## ביוגרפיה
נולד בבני ברק לחנה ולרב שמעון משה דיסקין. בילדות למד בתלמוד תורה חב"ד בבני ברק, בישיבת תומכי תמימים בלוד וישיבת תומכי תמימים המרכזית בכפר חב"ד, בח' באלול תשל"ז נשלח על ידי הרב מנחם מנדל פוטרפס ביחד עם עוד חמישה בחורים לפתוח את הישיבה במגדל העמק אותה הקים הרב יצחק דוד גרוסמן, שבוע קודם. בהמשך נקראה הישיבה בשם ישיבת תומכי תמימים, בשנת תש"ם נסע ללמוד בישיבת תומכי תמימים ליובאוויטש המרכזית – 770 בברוקלין שבניו יורק.

בטבת תשמ"ג נישא לרחל בת הרב שלמה קופצ'יק ששימש כשליח חב"ד בקריית אתא. למד בכולל בקריית אתא ובקריות במשך חמש שנים, שם קיבל סמיכה מטעם הרבנות הראשית לישראל.

בשנת תשמ"ז התמנה לרב בית ספר בקריית אתא, כעבור זמן התמנה לרב של כל בתי הספר הממלכתיים בעיר.

בשנת תש"ן, לאחר פטירת חמיו, התמנה הרב דיסקין לשליח חב"ד בקריית אתא. במשך השנים פתח הרב דיסקין גני ילדים, ארבעה בתי חב"ד, ספרייה עם למעלה מאלפיים ספרים וארגון "ארוחה חמה" המספק בכל יום ארוחות חמות למאות נזקקים.

בשנת תשס"ב הוא הקים בקריית אתא בניין בצורת בניין 770.

בשנת תשע"א הוא התמודד בבחירות לרבנות בקריית אתא על פי בקשת הרב שמעון למברגר האדמו"ר ממאקאווא ונבחר בט"ו בשבט תשע"א לרבה האשכנזי של קריית אתא.

בשנת תשע"ד הוא הקים את מרכז 'אור הבית', שייתן מענה מקצועי ומותאם על ידי אנשי מקצוע שומרי תורה ומצוות בנושאי זוגיות וחינוך לקהילת חב"ד ולציבור החרדי והדתי בכלל.

בשלהי שנת תש"פ הוא הקים בקרית אתא סניף של ישיבת "תומכי תמימים", הישיבה מהווה שנת המשך לבחורים לאחר שלמדו שלוש שנים בישיבת "תומכי תמימים ליובאוויטש - מגדל העמק", ולפני שטסים לניו יורק - לשנת לימוד בישיבת תומכי תמימים המרכזית.

בתמוז תשפ"ד מונה לכהן כחבר בבית דין רבני חב"ד.

## חיים אישיים
נשוי לרחל (לבית קופצ'יק) ולהם שני בנים וארבע בנות.

בנו, הרב מנחם מענדל, מכהן כמנכ"ל מוסדות בית רבקה וכפר חב"ד ב'.

אחיו, הרב ישראל מאיר, משמש כשליח חב"ד הראשי בגרמניה ורב במינכן.

## לקריאה נוספת
* **לעצור את הסכנה**, עיתון כפר חב"ד, גיליון 1324, ז' אייר תשס"ט
* משה מרינובסקי, **רבנים מזן אחר**, עיתון כפר חב"ד, גיליון 1577, חג הסוכות תשע"ה

## קישורים חיצוניים
* 
* תגית: הרב חיים שלמה דיסקין, חב"ד און ליין
* "הרבי צפה את בחירתי לרב העיר כבר לפני 27 שנים"... באתר שטורעם
* מתנה של ילד, הרב דיסקין מתראיין לדף השבועי של חברת jem - אדר ב' תשע"ו
* 
* מה הסוד לחינוך ילדים? ואיזו הוראה היה קשה לרב דיסקין לקבל מהמשפיע שלו? באתר יוטיוב
* נאומו המסעיר של הרב דיסקין: זוגיות חסידית בעידן עכשווי  באתר col תשע"ז
* 
* מענדי קורטס, "הזכות והאחריות", רב־שיח עם החברים שנוספו בקיץ ה'תשפ"ד, **[[כפר חב"ד (שבועון)|כפר חב"ד]]** 2071 (ה' באב תשפ"ד), עמ' 24–35

## הערות שוליים

קטגוריה:קריית אתא: רבנים
קטגוריה:רבני ערים חסידי חב"ד בישראל
קטגוריה:שלוחי חב"ד
חיים שלמה
קטגוריה:חברי בית דין רבני חב"ד
קטגוריה:רבני חב"ד
קטגוריה:ישראלים שנולדו ב-1959
קפא בעקרב

**κ בעקרב** הוא כוכב כפול ומשתנה במרחק של כ-483 שנות אור ממערכת השמש בקבוצת הכוכבים עקרב. למרות שהוא בהיר יחסית הוא לא קיבל שם בימי קדם, זאת ככל הנראה כתוצאה של מיקומו הדרומי שמקשה על הצפייה בו מאירופה והמזרח התיכון.

## מאפיינים
κ בעקרב מורכב מזוג ענקים כחולים המקיפים זה את זה בזמן הקפה של 195 ימים ו-15.6 שעות ובמרחק שנע בין 0.6 יחידה אסטרונומית ו-1.75 יחידות אסטרונומיות. בשל המרחק הקטן ביניהם ובהירותם הגדולה לא ניתן להפריד ביניהם והבהירות נראית של כל אחד מבני הזוג לא ידועה במדויק.

### κ בעקרב A
κ בעקרב A הוא המסיבי והבהיר יותר מבין זוג הכוכבים. מסתו מוערכת בכ-17 מסות שמש, רדיוסו כ-6.8 רדיוסי שמש וטמפרטורת פניו כ-23,400 קלווין, מה שנותן לו סיווג ספקטרלי של B1.5 III. מהטמפרטורה והרדיוס ניתן להעריך שעוצמת ההארה הכוללת שלו היא פי 12,250 מעוצמת ההארה של השמש, אך כמעט כל הקרינה היא בתחום העל-סגול כך שבאור נראה עוצמת ההארה היא רק פי 1,500 מעוצמת ההארה של השמש, ששקולה לבהירות מוחלטת מדרגה 3.1- ולבהירות נראית מדרגה 2.75.

עוצמת ההארה של κ בעקרב A משתנה במידה קטנה מאוד במחזוריות שמורכבת ממספר מחזורים שונים. המחזור הראשי הוא בתדירות של 4 שעות, 47.75 דקות וההשתנות היא של כ-5.5 אלפיות של דרגת בהירות. בנוסף קיימות לפחות 4 תדירויות משנה של 4 שעות ו-12.85 דקות, 4 שעות ו-55.6 דקות, 10 שעות ו-40 דקות, ו-3 ימים, 13 שעות ו-26.8 דקות. בכל מחזורי המשנה השינוי בעוצמת ההארה היא סביב אלפית של דרגת בהירות. בשל מחזורי השתנות אלה מסווג κ בעקרב A כמשתנה β בקפאוס.

### κ בעקרב B
κ בעקרב B הוא הקטן והעמום יותר מבין זוג הכוכבים. מסתו מוערכת בכ-12 מסות שמש, רדיוסו כ-5.8 רדיוסי שמש וטמפרטורת פניו כ-18,800 קלווין, מה שנותן לו סיווג ספקטרלי של B3 III. מהטמפרטורה והרדיוס ניתן להעריך שעוצמת ההארה הכוללת שלו היא פי 3,700 מעוצמת ההארה של השמש, אך כמעט כל הקרינה היא בתחום העל-סגול כך שבאור נראה עוצמת ההארה היא רק פי 500 מעוצמת ההארה של השמש, ששקולה לבהירות מוחלטת מדרגה 1.9- ולבהירות נראית מדרגה 3.9.

## קישורים חיצוניים
* κ בעקרב באתר של ג'ים קלר
* 

## הערות שוליים

קטגוריה:ענקים מסוג B
קטגוריה:משתני בטא בקפאוס
קטגוריה:כוכבים כפולים
קטגוריה:קבוצת הכוכבים עקרב
מרקו אדמוביץ'

**מרקו אדמוביץ**' (בסרבית: **Марко Адамовић**; נולד ב-11 במרץ 1991) הוא כדורגלן סרבי המשחק בג'דינסטבו.

## קריירה
אדמוביץ' התחיל את הקריירה שלו במחלקת הנוער של פרטיזן בלגרד, אך מעולם לא שיחק בקבוצה הבוגרת. בגיל 17 חתם בידינסטבו אוב, קבוצת עיר הולדתו. את עונת  התחיל כשחקן חופשי ובינואר חתם בספרטק סובוטיצה מליגת העל הסרבית. ב-20 באפריל 2011 הבקיע את שער הבכורה שלו בליגה הסרבית בניצחון 1-3 נגד OFK בלגרד.

בינואר  חתם בראד בלגרד בה שיחק שנה. בינואר  חתם בראדניצ'קי קראגויבאץ עד לסיום העונה.

בקיץ  חתם בווז'דובאץ.

בקיץ  עזב לראשונה את סרביה וחתם בקרמיאוטיסה מליגת העל הקפריסאית. בקרמיאוטיסה, אדמוביץ' רשם את עונתו הטובה בקריירה כאשר הבקיע 6 שערים ב-39 משחקי ליגה, אך בסיום העונה קרמיאוטיסה ירדה לליגה השנייה.

ב-23 במאי 2017 אדמוביץ' חתם בהפועל רעננה מליגת העל, אך שוחרר עוד בטרם התחילה העונה. כעבור זמן קצר חתם בברואה סטארה זאגורה מליגת העל הבולגרית.

בקיץ  חזר לג'דינסטבו מליגת העל הסרבית.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלני ספרטק סובוטיצה
קטגוריה:כדורגלני ראד בלגרד
קטגוריה:כדורגלני ראדניצ'קי קראגויבאץ
קטגוריה:כדורגלני ווז'דובאץ
קטגוריה:כדורגלני קרמיוטיסה
קטגוריה:כדורגלני הפועל רעננה
קטגוריה:כדורגלני ברואה סטארה זאגורה
קטגוריה:כדורגלני א.א.ל. לימסול
קטגוריה:כדורגלני דוקסה קאטוקופיה
קטגוריה:כדורגלנים זרים בישראל
קטגוריה:ספורטאים סרבים בקפריסין
קטגוריה:ספורטאים סרבים בישראל
קטגוריה:ספורטאים זרים בבולגריה
קטגוריה:סרבים שנולדו ב-1991
אליפות איטליה בכדורגל 1905

**אליפות איטליה בכדורגל 1905** הייתה העונה השמינית של התחרות שאורגנה על ידי התאחדות הכדורגל האיטלקית. המשחקים החלו ב-5 בפברואר 1905 והסתיימו ב-9 באפריל 1905. 

עבור הניצחון הוענקו שתי נקודות ונקודה עבור תוצאת תיקו.

יובנטוס זכתה באליפות בפעם הראשונה בתולדות המועדון.

## מהלך התחרות
בתחרות השתתפו 6 קבוצות. 

בשלב ראשון נקבעו מנצחי האזורים:

* פיימונט - יובנטוס
* לומברדיה - יו.ס. מילאנסה
* ליגוריה - גנואה

בשלב השני לראשונה התקיימו משחקים בשיטת משחק בית ומשחק חוץ. עבור ניצחון הוענקו שתי נקודות.

## קישורים חיצוניים
* נתונים מאתר rsssf

איטליה
קטגוריה:עונות באליפות איטליה בכדורגל
שטייר SSG 04

רובה **SSG 04** (קיצור של **Scharfschützengewehr 2004**) של שטייר מאנליכר הוא רובה צלפים בריחי המיוצר על ידי Steyr Mannlicher. הרובה נועד לשמש כמחליף זול ובסיסי (entry level) לשטייר SSG 69 (שאינו מיוצר יותר). לצידו מייצרת החברה את השטייר SSG 08 היקר יותר, שנועד ליחידות תובעניות יותר.

ה-SSG 04 הוא רובה בריחי המיוצר בקליבר 0.308 וינצ'סטר (7.62x51 מ"מ נאט"ו) המשמש את רוב צבאות נאט"ו ובקליבר 0.300 וינצ'סטר מגנום בעל טווח ירי ארוך יותר. ה-SSG 04 הוא רובה מדויק מאוד, ועם תחמושת 7.62x51 מ"מ נאט"ו ברמת Match Grade הוא מקבץ כחצי דקת קשת (0.5 MOA). עם תחמושת M80 רגילה הדיוק יורד ל-1 דקת קשת.

## קישורים חיצוניים

* SSG-04 באתר הרשמי של שטייר מאנליכר
* ביקורת על ה-SSG 04 באתר Sniper Central, ינואר 2017

## הערות שוליים

קטגוריה:רובי צלפים
קטגוריה:רובים בריחיים
קטגוריה:נשק קל אוסטרי
ברנטה לבנת-לחי

**ברנטה לבנת-לחי** (שם מדעי: *Branta leucopsis*) היא מין אווז מהסוג ברנטה. הברנטה נפוצה באזור צפון האוקיינוס האטלנטי והאיים והחופים סביבו. האווז קיבל את שמו האנגלי: "Barnacle goose", עקב מיתוס שצמח בימי הביניים הטוענת שמקורו של אווז זה הוא מזיפרגליים . על הנחה זו נשענו חוקרים קדומים עד המאה ה-19 וה-20.
## מאפיינים
אורכה 55–70 סנטימטרים, מוטת כנפיה 130–145 סנטימטרים ומשקלה 1.2–2.3 קילוגרם. הברנטה בעלת לחיים לבנות, מקור וצוואר שחורים וגוף אפור, בטן לבנה והיא מפוספסת בכנפיים. המקור קצר ושחור ומותאם לניקור עשבים. הברנטות מתקהלות בחבורות שנודדות בחורף דרומה ובקיץ מצפינות. הן נפוצות ברחבי האזור הארקטי שמשוודיה עד קנדה וכן בגרינלנד, איסלנד ואיים נוספים.

זוג הברנטות מקנן בראשי צוקים בולטים המגוננים על האפרוחים מפני שועלי שלג ודובי קוטב. הוריהם מאכילים אותם על הצוקים עד לגיל 3 ימים ואז הברנטות נאלצות לרדת בשביל לאכול עשבים שגדלים למטה. האפרוחים נאלצים לקפוץ מהצוקים התלולים, אך עקב ממדיהם, קלותם ונוצות המוך שלהם חלקם מצליחים לשרוד את הנפילה הקשה. אחרים לא שורדים את הפציעות ומתים או נטרפים על ידי שועלי שלג שנמשכים לאווזים הפצועים ולהוריהם המגעגעים.

## גלריה

Bernache.jpg
Brandganzen op de Dollardkwelders (1).jpg
Branta leucopsis (no).JPG
Branta leucopsis Djurgarden.JPG
Weißwangengänse (Branta leucopsis) HB-01.jpg
Barnacle Goose RWD.jpg
Branta leucopsis MHNT.ZOO.2010.11.14.1.jpg |Museum specimen


## קישורים חיצוניים

* 
* 

## הערות שוליים

קטגוריה:טקסונים שתוארו בידי יוהאן מתאוס בכשטיין
קטגוריה:בעלי חיים שתוארו ב-1803
קטגוריה:אווזים
קטגוריה:עופות שמזדמנים לישראל
קטגוריה:גרינלנד: עופות
אליפות איטליה בכדורגל 1904

**אליפות איטליה בכדורגל 1904** הייתה העונה השביעית של התחרות שאורגנה על ידי התאחדות הכדורגל האיטלקית. המשחקים החלו ב-6 במרץ 1904 והסתיימו ב-27 במרץ 1904. 

עבור הניצחון הוענקו שתי נקודות ונקודה עבור תוצאת תיקו.

החל משנת 1904 התקיימו תחרויות גם בליגת משנה.

## מהלך התחרות
בתחרות השתתפו 5 קבוצות. תחילה נפגשו קבוצות של טורינו תוך ניצחון של יובנטוס ושל העיר מילאנו תוך ניצחון של מילאן. בשלב שני מנצחי השלב הראשון התמודדו על הזכות לשחק במשחק האליפות נגד האלופה של העונה הקודמת גנואה. המשחק הראשון של מילאן נגד יובנטוס הסתיים בתיקו לאחר הארכה. נקבע משחק נוסף בו יובנטוס ניצחה 3:0.

במשחק האליפות גנואה ניצחה את יובנטוס 1:0.

גנואה זכתה באליפות בפעם השישית בתולדות המועדון.  

## קישורים חיצוניים
*נתונים מאתר rsssf

איטליה
קטגוריה:עונות באליפות איטליה בכדורגל